اعتبر المفكر والباحث محمد عصيد أن الحكم الابتدائي اللي صدر فحق الصحافي سليمان الريسوني، اللي تضرب ب5 سنين ديال الحبس وتعويض 10 مليون سنتيم، هو حكم “سياسي انتقامي” وماعندوش علاقة بالتهمة الجنائية الموجهة إليه. وزاد عصيد، فتدوينة ليه على صفحتو ف”فيسبوك”، أن “المحاكمة الجنائية تقتضي إحضار المتهم والاستماع لدفاعه، خاصة في جلسات البت في جوهر القضية، وهو ما حدث خلافه تماما، ما يفقد المحاكمة كلها شروط المحاكمة العادلة كما هي متعارف عليها”. وبالإضافة لهذشي، شاف عصيد أنه كاين خرق لمواد المسطرة الجنائية على أكثر من صعيد، و”لهذا تذكرنا هذه المحاكمة بتلك التي جرت لمعتقلي حراك الريف عندما تم القيام بكل شيء لعرقلة مهمة الدفاع ومنعه حتى من تقديم الأدلة على براءة المعتقلين، ما يعني أن هناك إرادة مسبقة للإدانة تمس بمبدأ قرينة البراءة”، حسب تعبيرو. وزاد: “بدات متابعة الريسوني بتدوينة من مجهول، وسالات بحكم قاس وغرامة، وهي موضة سارية المفعول في العديد من دول شمال افريقيا والشرق الأوسط: تغليف المحاكمات السياسية بقناع التهم الجنائية، ولست أدري أي بلد سبق إلى اختراع هذا الأسلوب في قهر المعارضين والإعلاميين المستقلين، لكن يبدو أنه مؤشر سلبي على انعدام إرادة المضي نحو دولة القانون”. 
الحكم على الريسوني ب5 سنين ديال الحبس.. عصيد: هذا حكم سياسي انتقامي حيت المتهم ماحضرش وماستمعوش للدفاع ديالو..